**Cкладаназалежныя сказы з даданымі акалічнаснымі часткамі спосабу дзеяння, меры і ступені**

**(рознаўзроўневыя заданні)**

**1 варыянт**

1. *Выпішыце нумары складаназалежных сказаў з даданымі акалічнаснымі часткамі спосабу дзеяння.*
2. Струны раптам так застагналі, што стала страшна. 2. Мужчына гаварыў так спакойна, што ў Мялешкі зусім стала лёгка на душы. 3. Голас грымеў, нібы нехта моцна біў у бубен. 4. Неўзабаве ў хаце набралася гэтулькі народу, што не было дзе яблыку ўпасці.

 2.*З дапамогай якіх падпарадкавальных злучнікаў і злучальных слоў звязваецца з галоўнай даданая акалічнасная частка спосабу дзеяння?*

 3. *Спішыце, устаўляючы прапушчаныя літары і знакі прыпынку. Укажыце від даданай часткі.*

 1. Цемра то нас..дала на самае вогні..ча то а..скоквала так што відно было блізка (не)рухомае, бы зачарава(н, нн)ае, га(л,лл)ё дуба. 2. Дрэвы на н..каторых вуліцах так п..рапл..таюцца пышнымі кронамі што ствараюць над брукам высокую зялёную арку. 3. Стары так кіпеў што Яўхім н.. стаў спрача(ц,цц)а.

 4*. Зрабіце сінтаксічны разбор сказа (знакі прыпынку не расстаўлены).*

 Знячэўку Базыль так перапалохаўся што ўвесь задрыжаў і падскочыў.

 5. *Перакладзіце на беларускую мову.*

 1. Здесь каждая ветка могла вызвать столько мыслей, что их хватило бы на несколько поэм в прозе. 2. Порывы ветра были так сильны, что ломали сучья, пригибали к земле молодняк и опрокидывали сухие деревья. 3. Лицо редактора было таким красным, точно его только что вынули из печки.